**ការសម្ភាសន៍របស់លោកអ៊ុំស្រី វឿន ធើប**

**​​​​ ក៖ អ្នកសម្ភាសន៍ឈ្មោះ: រ៉េន សារិន ​ ខ៖ អ្នកត្រូវបានសម្ភាសន៍ឈ្មោះ: វឿន ធើប**

ក៖ អញ្ចឹងបងជាដំបូងញ៉ុមសុំថ្លែងអំណគុណដល់ដែលបានអោយញ៉ុមសម្ភាសន៍ពីប្រវត្តិរបស់បងហាណាបង។ ចាសអញ្ចឹងការសម្ភាសន៍ហ្នឹងត្រូវបានរៀបចំដោយសកលវិទ្យាល័យនៅ អាមេរិច ដែលមានឈ្មោះថា BYU ហាបងហីសកលវិទ្យាល័យមានបំណងចង់រក្សាប្រវត្តិប្រជាជនខ្មែរដើម្បីអោយកូនចៅជំនាន់ក្រោយគាត់ស្គាល់ពីប្រវត្តិដូនតា។ ចាសហីអញ្ចឹងអ័រ..ពេលដែលញ៉ុមសម្ភាសន៍បងហ្នឹងញ៉ុមហ្នឹងដាក់ការសម្ភាសន៍របស់បងនៅក្នុងវេបសាយរបស់សាលាដែលមានឈ្មោះថា [WWW.cambodianoralhistories.byu.edu](http://WWW.cambodianoralhistories.byu.edu) ចាសអញ្ចឹថបងយល់ព្រមដើម្បីអោយញ៉ុមអ័រ..រក្សាពង្សប្រវត្តិរបស់ដាក់នៅក្នុងវេបសាយរបស់សាលាហេបង?

ខ៖ ព្រម! យល់ព្រមដាក់ប៉ុន...សួរទៀតហី?

ក៖ ចាស អញ្ចឹងបងសំរាប់ញ៉ុមជាអ្នកសម្ភាសន៍បងហ្នឹងញ៉ុមធ្វើការសម្ភាសន៍នៅថ្ងៃទី​ ៥ ខែ៤ ឆ្នាំ២០១៧ ហីញ៉ុមអ្នកសម្ភាសន៍ញ៉ុមមានឈ្មោះថា រ៉េន សារិន។ ចាស នៅភូមិព្រៃស្វាយ ឃុំរាំងកេសី ស្រុកសង្កែ ខេត្តបាត់ដំបង ហាណាបង! ចាសអញ្ចឹងបងឈ្មោះអីដែលបង?

ខ៖ ញ៉ុមឈ្មោះក្រៅឈ្មោះគេហៅ ម៉ៅ បើឈ្មោះក្នុងបញ្ជីជាតិឈ្មោះ វឿន ធើប។

ក៖ ចាស! ចុះបងមានឈ្មោះអីផ្សេងទៀតក្រៅពីហ្នឹងហេ?

ខ៖ អត់មាន! មានតាប៉ុនហ្នឹងឯង ២ហ្នឹងឯង! ឈ្មោះក្នុងបញ្ជី វឿន ធើប ហ្នឹងឯងហីក្រៅគេហៅ ម៉ៅ ម៉ៅញ៉ុម។

ក៖ ចាស! ឈ្មោះពីតូចអីអត់មានទៀតទេណ៎បងណ៎?

ខ៖ អត់ទេ! អត់មានទេ!

ក៖ ចាស អញ្ចឹងឈ្មោះពិតរបស់បង វឿន ធើប?

ខ៖ ចាស!

ក៖ ហីឈ្មោះហៅក្រៅឈ្មោះ ម៉ៅ?

ខ៖ ចាស!

ក៖ ចុះបងអាយុមាណហីឆ្នាំនេះ?

ខ៖ ញ៉ុមឆ្នាំនេះ ៤០សិបហី។

ក៖ ៤០សិបឆ្នាំហីណេះបង?

ខ៖ ចាស!

ក៖ បងកើតឆ្នាំអីដែល?

ខ៖ ឆ្នាំ ម្សាញ់។

ក៖ ឆ្នាំម្សាញ់? ម្សាញ់ត្រូវជាសត្វអីគេបងឆ្នាំខ្មែរហា?

ខ៖ អត់ដឹងទេហាសត្វអី!

ក៖ អត់ដឹងទេណ៎បង?

ខ៖ បើមិននាគហីអីទេអត់ដឹងច្បាស់!

ក៖ ចាស ចុះកើតឆ្នាំសកលដូចជាឆ្នាំថ្ងៃទីមាណ? ខែមាណ?​ ឆ្នាំ១៩០០មាណដែលបង?

ខ៖ អត់ដឹង! ដឹងតាក្នុងនេះដាក់មកមាណ...ដឹងតាដាក់ក្នុងហ្នឹង!

ក៖ អត់ដឹងទេណ៎! អញ្ចឹងនៅក្នុងសំបុត្រកំណើតបងគេដាក់បងកើតនៅ ថ្ងៃទី២ ខែមិថុនា ឆ្នាំ១៩៧៨។

ខ៖ អ៊ឹម!

ក៖ ចាស!

ខ៖ ដឹងតាក្នុងហ្នឹងហ្នឹងញ៉ុមក្រោយញ៉ុមអត់ដឹងទាល់តាម៉ែឪបានដឹង។

ក៖ ចាស! ចុះបងចាំថាបងកើតនៅកន្លែងកំណើតរបស់បងនៅណាហេបង?

ខ៖ ញ៉ុមមិនចាំផងលឺតាម៉ែថាកើតនៅស្រុក!

ក៖ ស្រុកនៅណាវិញបង?

ខ៖​ ស្រុក ក្រឡ ជិត គាស់ក្រឡ ហ៎!

ក៖ គាស់ក្រឡ ​វិញណ៎បងណ៎?

ខ៖​ ហ្នឹងហី!

ក៖​ ចាស អត់ដឹងថាភូមិអី ឃុំអីហេណ៎បង?

ខ៖​ ឃុំអី? លឺគាត់និយាយថាស្អី?? ស្រុក កកោះ...ហាស្អី កកោះ ស្អីយ៉ាងមិចទេញ៉ុមមិនស្គាលច្បាស់ទេ! ញ៉ុមមិនដឹងដែលប៉ុនញ៉ុមមកនៅ ​ស្ទឹង នេះតាំងពីតូចហា!

ក៖​ ចាស!

ខ៖​ ស្ទឹង បាយដំរាំ នេះនៅតាំងពីតូច។

ក៖​ អញ្ចឹងបងកើតនៅណោះទៅនៅ បាយដំរាំ វិញ? បន្ទាប់មក...

ខ៖​ ហ្នឹង! ចុះរត់អីមកម៉ែអីយកអីមក មកនៅណេះ!

ក៖​ ចាស!

​ខ៖ នៅឯណេះតាំងពីតូច បន្ទាប់មកបានគ្រួសារអីនៅឯនេះ!

ក៖​ ចាស!

ខ៖ មាននៅឯហ្នឹងតាំងតូចណា! ថាមកតាំងពីកូនង៉ាម្លេះហីញ៉ុមមិនដឹងទេ។

ក៖​ ចាស! អញ្ចឹងគាត់អត់.. អត់ប្រាប់ទេណ៎បងណ៎ថាបងកើតនៅភូមិអីណ៎បងណ៎?

ខ៖ ភូមិនៅ ឆ្នាល់មាន់ ឬក៏ស្អីទេញ៉ុមមិនដឹងច្បាស់ទេលឺតាម៉ែថានៅជិត គាស់ក្រឡ ដឹងតាជិត គាស់ក្រឡ ហ្នឹងហា!

ក៖​ ចាស!

ខ៖ ស្រុកកំណើតឯកើតហា! ស្រុកកំណើតយាយតាអីនៅហ្នឹងទាំងអស់ហា។

ក៖​ ចាស!

ខ៖​ ប៉ុនខាងឪនៅណេះឪនៅជិតផ្សារហេ។

ក៖​ ចាស!

ខ៖ ស្រុកម្ដាយនៅឯណោះ។

ក៖​ ចុះបងមានបងប្អូនចំនូនប៉ុន្មាននាក់ដែលបង?

ខ៖​ ញ៉ុមបងប្អូនមានតាម្នាក់ឯងហ្នឹងហី!​ ប្អូនញ៉ុមមាន ២នាក់ប៉ុន្ដែឪជាមួយគ្នាម៉ែផ្សេងគ្នាគេនៅឯណោះ នៅបៃលិន១ នៅស្នឹង១ ។

ក៖​ អញ្ចឹងបងប្អូន ២នាក់ណ៎បងណ៎?

ខ៖​ ហ្នឹង! ៣នាក់! ៣នាក់ស្រីទាំង៣។

ក៖​ ៣នាក់!

ខ៖​ ៣នាក់ស្រីទាំង៣! ​ប៉ុន្ដែឪេជាមួយគ្នាម៉ែផ្សេងគ្នា។

ក៖​ បងជាកូនទីមាណ?

ខ៖ ញ៉ុមកូនទី៣។

ក៖ ពៅគេ?

ខ៖ ចាស កូនទី៣!

ក៖ ចាស! ហីបងអ័រ..អាចរៀបរាប់ឈ្មោះរបស់ពួកគាត់ថាពួកគាត់ឈ្មោះអីខ្លះហេបង?

ខ៖ ឈ្មោះគាត់!​ ​ឈ្មោះ...បងគេបង្អស់ឈ្មោះ...ឈ្មោះ ថា!

ក៖ ចាស! ចុះទី២?

ខ៖ ទី២ ឈ្មោះ ធីន។

ក៖ ចាស​បន្ទាប់មកបង។

ខ៖ ហ្នឹងហីញ៉ុមឈ្មោះ ធើប។

ក៖ ចាស បងធ្លាប់ចាំអនុស្សវរីយអីដែលបងធ្លាប់មានជាមួយពួកគាត់ដូចជាធ្វើអីជាមួយគ្នាអញ្ចឹងហា?

ខ៖ ធ្លាប់តា! នៅពីតូចដឹងម្ដង ២ដងដែលតែធំហើយបែកគ្នារហូតហាមិនដែលជួបគ្នាផង។

ក៖ ចាស​ បងធ្លាប់ធ្វើអីខ្លះជាមួយពួកគាត់?

ខ៖ អ៊ឹម! ​ធ្លាប់លេងជាមួយគ្នា។

ក៖ លេងអីគេបង?

ខ៖ ហ្នឹង! ហីនៅពីតូចម៉ែធ្លាប់មើលធ្លាប់អីដែលហ្នឹងហា។

ក៖ ចាស!

ខ៖ តែរាងត្រឺសបន្តិចហីធ្លាប់លេងជាមួយគ្នាទៅជួបកន្លែងស្រុកយាយអីអញ្ចឹងទៅជួបជុំគ្នាទៅលេង។

ក៖ ចាស!

ខ៖ ប៉ុន្ដែសព្វថ្ងៃនេះទាល់តាមានកម្មពិធីបុណ្យ ការ អីអញ្ចឹងបានបានជួបគ្នាវិញអញ្ចឹងមិនដែលបានជួបគ្នាទេដូចនៅឆ្ងាយដូចអ្នកដទៃដូចមែនបងប្អូនអញ្ចឹង។

ក៖ ចាស! ដោយសារ....

ខ៖ ប៉ុន្ដែយើងជួបជុំគ្នាដឹងតាបងប្អូន។

ក៖ ចាស!

ខ៖ ប៉ុនអ្នកស្រុកគេមិនដឹងថាបងប្អូនទេ មិនដឹងថាយើងមានបងប្អូនទេ។

ក៖ ចាស!

ខ៖ ប៉ុនបើដឹងឈ្មោះជួនគ្នាដាក់ជួនគ្នាទាំងអស់ហា។

ក៖ ចាស! ចុះបងពេលដែលបងនៅពីតូចហាបងចូលចិត្តធ្វើអីគេខ្លះជាមួយហ្នឹងពួកគាត់ហាណាបង?

ខ៖ គាត់បានតាជួបគ្នាលេងតែម្តងម្កាលហ្នឹងឯងមិនដែលបានជួបគ្នាទេគេនៅផ្សេងយើងនៅផ្សេងហើយបែកអត់...

ក៖ ចាស តែនៅតូចៗនៅផ្សេងគ្នាដែល?

ខ៖ ហ្នឹងហី! នៅកូន...អាដែងថានៅស្រុកហ្នឹងនីជាមួយគ្នាតា។

ក៖ ចាស ហ្នឹងហីពេលដែលបង...

ខ៖ ដល់ពេលលោកពុកស្លាប់ទៅបែកគ្នារហូត។

ក៖​ ហូ!

ខ៖ អ៊ុំគាត់យកទៅនៅឯណោះម៉ែក៏យកញ៉ុមមកនៅនៅផ្សេងគ្នាគេមិនអោយនៅមួយគ្នាម៉ែចុងហា ខ្លាចម៉ែចុងធ្វើបាបហាមែនអ្នកដទៃទេបងប្អូនដែលហា។

ក៖ ចាស!

ខ៖ មិនអ្នកឆ្ងាយអីទេ ប៉ុនប្រវត្តិញ៉ុម ញ៉ុមកំសត់កំរណាញ៉ុមអត់ឪវេទនាហាពីតូចមក។

ក៖ ចាស!

ខ៖ ពីតូចមកគ្មានមុខរបររកស៊ីទេចេះតែដើរស៊ីឈ្នួលគេរហូត ហីចឹញ្ចឹមគោចឹញ្ចឹមអីដើម្បីបានមកសព្វថ្ងៃនេះបានដោយសារតែគោដែល រស់ដោយសារតែគោទេ។

ក៖ ចាស!

ខ៖ គា្មនឪវេទនាណាស់មីអូនរៀនចង់ថ្នាក់ខ្ពស់ហ្នឹងគេក៏មិនបានដែល​ ដូចថាយើងចង់បានអីរបស់អីដូចថាយើងឈោងទៅអោយបានមិនបានដូចគេទេ យើងវាអត់ឪវេទនាហាយើងចង់ស៊ីអីឆ្ងាញ់ក៏មិនបានដូចគេ។

ក៖ ចាស!

ខ៖ វេទនាណាស់! អញ្ចឹងបានថាសព្វថ្ងៃហ្នឹងរកស៊ីវាមិនមានបានអីទេអូនអើយ អត់វេទនាសព្វថ្ងៃសូម្បីតែកូនរៀនហ្នឹងហា! លក់តាពីកូនមាន់អោយរៀនគ្រាន់កូនរៀន ១០ឆ្នាំហាកូនរៀន ១០ឆ្នាំហើយណា!​ លក់តាពីកូនមាន់ដើរស៊ីឈ្នួលគេលក់អេតចាយ លក់អាណេះអានោះអោយកូនរៀនសន្សំអោយតាបានអោយកូនរៀន ហីកូនរៀនបាន ១០នេះបើកូនប្រលងជាប់មិនដឹងមានលុយឯណាទិញម៉ូតូអោយកូនជិះរៀនផងអត់មានលុយទេ។ សព្វថ្ងៃហ្នឹងដល់ពេលបែកខ្លាំងមែនទែនរកលុយអោយកូនរៀនមិនចង់ឃើញទេណា។

ក៖ ចាស!

ខ៖ អាតូចសុខចិត្តអត់ចុះអោយតាបានអាធំ អាធំដូចថាគ្រូគេត្រូវការអីអញ្ចឹងបេះពីណេះបេះពីនោះសន្សំយកទៅអោយអាធំ ហីរៀនអញ្ចឹង!

ក៖ ចាស!

ខ៖ ផ្សែផ្សំយ៉ាប់ដែលហ្នឹងហាមីអូន ប៉ុនចេះតែតស៊ូ។

ក៖ គាត់រៀនថ្នាកើទីមាណហីបង?

ខ៖ ថ្នាក់ទី ៩ហី!

ក៖ អ! ថ្នាក់ទី៩!

ខ៖ វាចប់ថ្នាក់ទី ៩នេះវាចូលថ្នាក់ទី ១០ហី។

ក៖ ចាស!

ខ៖ បើតាមយើងអត់ជីវះភាពម៉ែឪអត់អោយឈប់រៀនហីប៉ុន្ដែស្តាយ។

ក៖ ចាស!

ខ៖​ នឹងឃើញថាខ្លួនឯងហា! វាអត់ឪរៀនមិនបានថ្នាក់ខ្ពស់ហើយ។

ក៖ ចាស!

ខ៖​ ​រៀនបានតាំ...ត្រឹមថ្នាក់ទី៥ ឈប់មីអូន! ឈប់និយាយពីស្តាយប្រលងជាប់ចូលថ្នាក់ទី៦ ស្តាយគ្រាន់ឈប់រៀនខូចចិត្ត៣ ឆ្នាំដេកនឹកឃើញយល់សប្តយំរហូតស្តាយសព្វថ្ងៃកូនចេះតាប្រដៅ នឹកឃើញថាប្រដៅអោយខំរៀនទៅកូនម្ដាយអត់ពន្យល់កូនប៉ុនកូនតាមមិនតាមមិនដឹងទេណាមីអូន។

ក៖ ចាស!

ខ៖​ តែអាតូចត្រឹមវាអស់តិចទេ តែអាធំហ៎វាអស់ច្រើនរៀនវាទៅចូលដល់ថ្នាក់ទី១០ វាបើសិនជាមានសាលានៅជិតនេះចេះតាអោយវារៀនបន្ថែមៗហាណាវាជិះកងអីបាន តាទៅឆ្ងាយយើងទល់មានប្រដាប់ជិះខ្លួនយើង បើជិះផស់គេមិនដឹងអ្នកណាគេមានអោយយើងជិះហីទៅផ្សារយើងវាយ៉ាប់ដែលគ្មានកន្លែងដេកកន្លែងអីទេ។

ក៖ ចាស!

ខ៖​ ពិបាកដែលអូនអើយប្រវត្តិរកស៊ីមិនស្រួលទេវេទនាដែលអត់ឪតាំងពីតូចមកកំសត់មែនទែនប៉ាដោយ។

ក៖ ចាស!

ខ៖ ​ហីបានសព្វថ្ងៃនេះរស់ដោយសារសព្វថ្ងៃមានផ្ទះមានអីនៅ មានដីអីខ្លះស្រួលបួលខ្លះហ្នឹងវាមិនធូរធាអត់វេទនា​ប៉ុន្ដែបានដោយសារគោទេ! ខំដោយសារគោពីមុនមកហា​ តិតក់ៗមើលគោគេ គេមានឪមានបងប្អូនមើលហីតា២ នាក់ម្ដាយហីចឹញ្ចឹមតាចាស់មួយទៀតលោកពុកហ៎!

ក៖ ចាស!

ខ៖ ​ជីតាចាស់មួយទៀត៣ នាក់ហ្នឹងវេទនាមែនទែនប៉ាដោយ! អត់ឪហីញ៉ុមចេះជិះកង់មិនចេះជិះម៉ូតូទេដោយសារតែអត់អញ្ចឹងមិនហ៊ានចេះជិះរបស់គេទេ ញ៉ុមខ្លាចម៉ែឪគេថាអោយទៅយើងអត់ឪយើងគ្មានលុយរកជិះខូចរបស់គេយើងគ្មានលុយទិញសងគេហា!

ក៖ ចាស!

ខ៖ ហីញ៉ុមញ៉ុមចេះជិះរហូតដល់ឥឡូវតា! អញ្ចឹងបានកូនសព្វថ្ងៃទោះបីកង់ច្រោះចាស់អីគេអោយអីចេះតាប្រមូលយកមកធ្វើអោយកូនរៀនចេះជិះខ្លាចល្ងង់ដូចញ៉ុមល្ងង់ពិបាកហា។

ក៖ ចាស! ចុះអ័រ..បងប្អូនរបស់បងគាត់ឥឡូវគាត់នៅណាហីគាត់ធ្វើការអីដែលបង?

ខ៖ គាត់នៅ... គាត់ធ្វើស្រែធ្វើចំការគាត់នេះគាត់នៅ បៃលិន នេះមួយនៅ ស្នឹង នេះមួយ។

ក៖ ចាស! នៅបៃលិន នឹងនៅ ស្នឹង អញ្ចឹងណ៎?

ខ៖ ហ្នឹងហី!

ក៖ ចុះបងម្ដាយរបស់បងគាត់ឈ្មោះអីដែលបង?

ខ៖ ម៉ែញ៉ុមគាត់ឈ្មោះ ម៉ោន។

ក៖ ត្រកូលអីគេបង?

ខ៖ ត្រកូល តេង។

ក៖ តេង ម៉ោន?

ខ៖ ចាស!

ក៖ ចុះឪពុករបស់បងហ៎?

ខ៖ ពុកញ៉ុមឈ្មោះ វឿន។

ក៖ ត្រកូលអីគេបង?

ខ៖ ត្រកូលគាត់ឈ្មោះ ទុយ។

ក៖ ទុយ វឿន?

ខ៖ ចាស!

ក៖ ចាស បងចាំថាគាត់កើតនៅថ្ងៃណា? ខែណា? ឆ្នាំណាហេ?

ខ៖ អត់ដឹងទេ! អត់ដឹងទេ!

ក៖ ឆ្នាំខ្មែរអត់ដែលណ៎បងណ៎?

ខ៖ ឆ្នាំខ្មែរញ៉ុមដឹងគាត់ឆ្នាំ..ឆ្នាំជូត គាត់អាយុ ៧០ជាងហី។

ក៖ ម៉ែឬឪពុក?

ខ៖ ម្ដាយ!

ក៖ ម្ដាយឆ្នាំជូតចុះពុកហ៎?

ខ៖ ឪពុកអត់ដឹង! ញ៉ុមអត់ដឹង!

ក៖ ចាស!

ខ៖ គាត់ស្លាប់ចោលតាំងពីញ៉ុមនៅពីតូចកូនង៉ាម្លេះញ៉ុមមិចដឹងទេ។

ក៖ អ!

ខ៖ មិនដឹងឪពុកមុខមិចផង!

ក៖ ចុះម្ដាយរបស់បងគាត់អត់បានប្រាប់ពីឪពុករបស់បងហេណ៎?

ខ៖ គាត់ប្រាប់ដែលថាបងគាត់ ៣ឆ្នាំតែញ៉ុមមិនដឹងថាឆ្នាំអីបើញ៉ុមមិនដែលសួរនែនាំ។

ក៖ ឆ្នាំជូត! អ័រ...ឆ្លូវ ខាល ថោះ អញ្ចឹងឆ្នាំជូត ត្រូវជាឆ្នាំ ច អីហាណាបង? អី រកា ហ្នឹងហីមើលទៅណ៎បងណ៎? ទៅបងគាត់ ៣ឆ្នាំ។

ខ៖ បង៣ ឆ្នាំ!

ក៖ ចាស!

ខ៖ ម៉ែឥឡូវគាត់ ៧០ជាងហីបើឪញ៉ុមនៅក៏ ៧០ជាងដែល។

ក៖ អញ្ចឹង រកា ហីណាមីង...បង?

ខ៖ ហ្នឹងហី!

ក៖ ចាស! ចុះបង បងឯងចងចាំអីគេខ្លះអំពីពួកគាត់ហាណាដឹងថាពួកគាត់កើតនៅណាហេបង?

ខ៖ ពួកគាត់ញ៉ុមអត់ដឹងថាគាត់កើតណាទេ បែបកើតនៅស្រុកដឹង! ញ៉ុមមិនអោយស្រុកគាត់ហីហ្នឹង!

ក៖ ស្រុកគាត់ភូមិអីគេបង?  
ខ៖ ​នៅជិត គាស់ក្រឡ ហ្នឹងឯង! ញ៉ុមដឹងតាជិត គាស់ក្រឡ ញ៉ុមមិនដឹង ឆ្នាល់មាន់ ឬស្អីទេញ៉ុមមិនដឹងច្បាស់ទេទាល់គាត់នៅបានញ៉ុមដឹងច្បាស់ប៉ុនអញ្ចឹងមិនដែលសួរនែនាំគាត់ដែលហា។

ក៖ ចាស!

ខ៖ បើខ្មោចតានៅគាត់លែងយាយប្រាប់ ប៉ុនអស់ពីខ្មោចតាទៅគាត់មិនដែលនិយាយដែលយើងភ្លេចដែលយើងនៅតូចៗមានដែលចាំច្បាស់ទេ។

ក៖ ចាស! ចុះឪពុករបស់បងគាត់ធ្វើអីគេសំរាប់ចឹញ្ចឹមជីវិតហាណាបង?

ខ៖ ពុកពីមុនមកហ៎?

ក៖ ចាស!

ខ៖ ញ៉ុមមិនដឹងដែល ប៉ុនគាត់..គាត់នៅឯនែទៅគាត់បានប្រពន្ធឯហ្នឹង។

ក៖ ចាស!

ខ៖ លែងថាគាត់ធ្វើមុខរបរអីញ៉ុមអត់ដឹង។

ក៖ តែម្ដាយរបស់...អ័រឪពុករបស់បងគាត់ជាមនុស្សមិចដែលបង?

ខ៖ គាត់ជាមនុស្សស្លូតត្រង់ ល្អ ចិត្តអីម៉ែថាគាត់ស្លូតបូត។

ក៖ ចាស!

ខ៖ គាត់មិនអ្នកកាចអី តែញ៉ុមលឺតែម៉ែថាដែលញ៉ុមមិនដឹងរឿងហា។

ក៖ ចាស!

ខ៖ គាត់ថាមនុស្សស្លូតត្រង់ទេ មនុស្សហ្នឹងមនុស្សចិត្តល្អស្រុកគាត់នៅឯណេះនៅ អន្លង់វិល ណេះជិតផ្សារឯណេះម៉ែឪយាយតាបងប្អូននៅហ្នឹង។

ក៖ ចាស!

ខ៖ តែគាត់បានព្រពន្ធនៅនោះ។

ក៖ ចាស! ចុះម្ដាយរបស់បងគាត់ប្រកបមុខរបរអីដែលបងសំរាប់ចឹញ្ចឹមជីវិតហា?

ខ៖ ពីមុនមក?

ក៖ ចាស!

ខ៖ ពីមុនមកគាត់ថាគាត់ធ្វើស្រែ មុខរបរគាត់ធ្វើស្រែម្ដាយគាត់ស្លាប់ចោលតាំងពីដូចគាត់ម៉ែគាត់ស្លាប់តាំងពីគាត់អាយុនៅ ១៣ឆ្នាំ។

ក៖ អ!

ខ៖ គាត់វេទនាដែលគាត់ថាបងប្អូនច្រើន..បងប្អូនច្រើនហីលោកពុកមានប្រពន្ធចុងទៀតធ្វើបាបកូនគាត់ថា។

ក៖ អ!​ ចុះម្ដាយរបស់បងគាត់ជាមនុស្សមិចដែលបង?

ខ៖ មនុស្សគាត់មានអីមនុស្សគាត់ស្លូតត្រង់ដែលគាត់មិនមានវៀចវេអីដែល។

ក៖ គាត់កាច ឬក៏ស្លូតឬក៏មានលក្ខណះមិចដែលបងដឹងដែលបងដឹងអីគេខ្លះអំពីម្ដាយរបស់បងហា​ណា?

ខ៖ គាត់មិនកាចណាស់ណាទេប៉ុនគាត់មិនស្លូតណាស់ណាពាក់កណ្តាលមនុស្ស។

ក៖ ចាស! ចុះបងដឹងសាច់រឿងអីគេខ្លះអំពីម្ដាយរបស់បងនឹងឪពុករបស់បងហេ?

ខ៖ ញ៉ុមមិនដឹងដែលហ្នឹងហាប៉ុនគ្រាន់ថាដឹងថាគាត់បែកគ្នាហ្នឹងគាត់ចំណាំប្រាប់ញ៉ុម ញ៉ុមមិនដឹងប្រវត្តិគាត់ទេ។

ក៖ ចាស! គាត់អត់ដែលនិយាយរឿងសាច់រឿងអីដែលនៅពី...គាត់នៅពីតូចឬប្រវត្តិជូរចត់អីដែលប្រវត្តិគាត់មានប្រាប់បងហេណ៎បង?

ខ៖ គាត់ធ្លាប់និយាយដែលតែញ៉ុមមិនសូវចាំគាត់ថាគាត់កំសត់ដែលហ្នឹងនៅពីតូច។

ក៖ ចាស!

ខ៖ ម្ដាយស្លាប់ចោលតាំងពីអាយុ ១៣ឆ្នាំគាត់ថាគាត់វេទនាគាត់ធ្វើស្រែជាមួយបងប្អូន។

ក៖ ចាស!

ខ៖ រកស៊ីចឹញ្ចឹមបងប្អូនទាំងអស់ទាំងតូចទាំងធំប្រមូលគ្នាធ្វើស្រែជាមួយគ្នាហាម្ដាយស្លាប់ចោលអស់ហើយ។

ក៖ ចាស!

ខ៖ អញ្ចឹងវេទនាហីគាត់រៀនសូត្រអីគាត់រៀនបានថ្នាក់ទាបដែលហា គាត់មិនរៀនបានថ្នាក់ខ្ពស់ហេ។

ក៖ ចាស!

ខ៖ គាត់មិនចេះអក្សរហេចេះតិចៗ។

ក៖ ចាស! តែគាត់ពូកែហាណ៎បងគាត់អាចចឹញ្ចឹមកូនម្នាក់ឯងហាណា!

ខ៖ ហ្នឹងហី! ហ្នឹងហី! គាត់ចឹញ្ចឹមហីបានតាញ៉ុមមួយផងចឹញ្ចឹមកូនមួយផងចឹញ្ចឹមលោកពុកមួយទៀត។

ក៖ ចាស!

ខ៖ រហូតមកតែញ៉ុមគ្មានមុខរបរទេញ៉ុមវេទនាញ៉ុមដឹងថាខ្លួនញ៉ុមអត់ឪញ៉ុមវេទនារហូត តែញ៉ុមមានគ្រួសារមកញ៉ុមចេះរកតិតក់ៗ! សព្វថ្ងៃហ្នឹងក៏ញ៉ុមគ្មានមុខរបរដែល មុខរបរឥឡូវស៊ីឈ្នួលគេជួនកាលអង្ករក៏គ្មានអីក៏គ្មានទៅរត់ទៅទិញឯនេះទៅទិញឯនោះពេលញ៉ុមចាល់ខ្លាំងទៅរត់ទៅចងការគេទៅ។ ពេលរកបានទៅយើងយកទៅសងគេទៅ វាយ៉ាប់ដែលមីអូនអើយគ្មានមុខរបរដូចសព្វថ្ងៃនេះ។

ក៖ ចាស! ចុះបង បងដូចជាចាំថាឪពុក...អ័រ..ជីដូនជីតាបងគាត់ឈ្មោះអីដែលបងខាងម្ដាយហា?

ខ៖ ខាងម្តាយឈ្មោះ តេង! តាឪពុកខាងម្ដាយ។

ក៖ ចាស ចុះម្ដាយហ៎?

ខ៖ ឈ្មោះ ឈ្មោះ មិត្ត!

ក៖ តេង...អ័រតា តេង យាយមិត្ត?

ខ៖ ហ្នឹងហី! ញ៉ុមចាំបានតាប៉ុនហ្នឹងលឺគាត់និយាយហូរហែតែញ៉ុមមិនចាំ។

ក៖ ចុះខាងឪពុកបងចងចាំឈ្មោះពួកគាត់ហេជីដូនជីតាហាណា?

ខ៖ ឈ្មោះ...ឪខាងតាញ៉ុមឈ្មោះ...ឈ្មោះ ទុយ!

ក៖ ទុយ!

ខ៖ ហីដល់យាយឈ្មោះ លួន យាយលួន។

ក៖ តាទុយ យាយលួន?

ខ៖ ចាស!

ក៖ ចាស បងមានដឹងថាពួកគាត់អ័រ..កើតនៅឆ្នាំណាហីស្រុកកំណើតនៅណាហេបង?

ខ៖ ញ៉ុមអត់ដឹង! ស្រុកកំណើតម៉ែញ៉ុមនៅឯណុងឯជិត គាស់ក្រឡ ហ្នឹងឯង!

ក៖ ចាស យាយរបស់បងនៅ គាស់ក្រឡ​ ដែល?

ខ៖ ចាស​ ប៉ុនមិនដឹងគាត់មកពីស្រុកណាៗ​ញ៉ុមអត់ដឹងទេប៉ុនតាញ៉ុមដឹងថាអ៊ុំញ៉ុមគាត់ប្រាប់ញ៉ុមថា លាវ ហីនឹង ចិន ប៉ុនមិនដឹងពី ពីដើមប្រវត្តិគាត់គាត់មកពីណាហេ។

ក៖ ចាស!

ខ៖ ប៉ុនដឹងខ្សែ ចិន ហីនឹង លាវ អ៊ុំគាត់ដឹងច្បាស់គាត់បងគេបង្អស់ហាគាត់មកហាគាត់ប្រាប់ញ៉ុម។

ក៖ ចាស!

ខ៖ ប៉ុនម៉ែគាត់នៅតូចដែលគាត់មិនសូវដឹងប្រវត្តិម៉ែឪគាត់ទេ។

ក៖ ចាស! ចុះអ័រម្ដាយឪពុករបស់បថគាត់មានធ្លាប់ប្រាប់ឬក៏និយាយប្រវត្តិដូនតាអោយបងស្តាប់ហេបង?

ខ៖ គាត់និយាយតាប៉ុន្ដែញ៉ុមមិនសូវចាំគាត់និយាយខ្មោចតាញ៉ុមនៅគាត់លែងយាយហាប្រវត្តិគាត់វែងឆ្ងាយហា! រឿងប្រវត្តិផស់គាត។

ក៖ ចាស គាត់ប្រាប់អីគេខ្លះទៅកាន់បងដែល?

ខ៖ ញ៉ុមមិនចាំច្បាស់ទេញ៉ុមភ្លេចអស់ហើយគាត់និយាយថាញ៉ុមនៅតូចៗដែលហា។

ក៖ ចាស!

ខ៖ តែគាត់ខូចយូណាស់ទៅហើយ! ភ្លេចដែលចាំខ្លះអត់ខ្លះហ្នឹងវាអញ្ចឹងហា ទាល់តាសួរម៉ែញ៉ុមបានដឹងច្បាស់។

ក៖ ចាស!

ខ៖ ម៉ែញ៉ុមគាត់ធ្លាប់រស់នៅជាមួយគ្នាអញ្ចឹងពីតូចមកញ៉ុមដឹងតាដូចថាធំដឹងក្តីមកនៅនៅមួយគាត់រហូតមែន តែញ៉ុមនៅឯណេះញ៉ុមមានដឹងអី។

ក៖ ចាស!

ខ៖ អញ្ចឹងហាញ៉ុមមិនសូវដឹងប្រវត្តិទេ។

ក៖ ចាស!

ខ៖ តែខ្មោចតានៅគាត់អាលែងយាយហីរឿងប្រវត្តិមិចៗ។

ក៖ ចាស! ចុះក្រុមគ្រួសាររបស់បងរស់នៅខេត្តនេះយួនៅបង?

ខ៖ ខ្ញុំមកនេះហី?

ក៖ ចាស!

ខ៖ មកស្រុក ព្រៃស្វាយ នេះប្រហែលជា ១០ឆ្នាំជាង។

ក៖ ១០ឆ្នាំជាងណ៎បង?

ខ៖ ហ្នឹងហី ១០ឆ្នាំជាងហី។

ក៖ ចាស!

ខ៖ ពីមុនញ៉ុមឯណកនៅឯ ស្ទឹង ហ៎បាយ...ជិតបាយដំរាំ។

ក៖ ចាស!

ខ៖​ នៅហ្នឹងតាំងពីតូច។

ក៖ ចុះបងអ៊ឹម...មានសាច់ញាតិដែលរស់នៅក្រៅប្រទេសហេបង? ក្រៅពីប្រទេសខ្មែរឬក៏មានកូនឬក៏អ្នកណាដែលជាប់សាច់ញាតិរបស់បងរស់នៅក្រៅប្រទេសហេ?

ខ៖ លឺតាថាគេមានខ្លះក៏ញ៉ុមមិនដែលដឹងមិនដែលមានគេផ្ញើលុយផ្ញើកាក់អីថាដឹងដំណឹងថាបងប្អូននៅឯណេះឯណោះហា។

ក៖ ចាស!

ខ៖​ មិនដែលដឹងសោះ ប៉ុនលឺគេថាមានខ្លះប៉ុនមានខ្លះមិនដឹងថានៅឯណាបើគេផ្ញើគេផ្ញើអោយតាបង..ដូចថាយើងបងប្អូនដែលគេផ្ញើអោយតាបងប្អូនឯណោះ។

ក៖ ចាស!

ខ៖ យើងវាមិនដឹងរឿងដែលហ្នឹងវាអញ្ចឹងហា!

ក៖ ចាស!

ខ៖ វាមិនដឹងប្រវត្តិហាមីអូន។

ក៖ ចាស! ចុះស្វាមីរបស់បងគាត់ឈ្មោះអីដែលបង?

ខ៖ គាត់ឈ្មោះ ជា។

ក៖ ត្រកូលអីគេបង?

ខ៖ ត្រកូលគាត់ដាក់ វ៉ាត់ក៏បាន ផូ ក៏បានដាស។

ក៖ ចាស! ផូ ជា អញ្ចឹងហាណ៎បងណ៎?

ខ៖ ចាស!

ក៖ ចុះបងចាំថាពេលណាដែលគាត់រៀបអាពាហ៍ពិពាហ៍ជាមួយគាត់ទេបង?

ខ៖ ចាំពីឆ្នាំ...កាលណា ខ្មុំមុនខ្មុំប្រហែលជា ១ខែដឹង! ឆ្នាំហ្នឹងហា!

ក៖​ ឆ្នាំ ២០០០មែន?

ខ៖ ដឹង ២០០០ ប៉ុន្មានហេហាកូនវាអាយុ ១៦ឆ្នាំហី។

ក៖ អញ្ចឹងឆ្នាំ ២០០០ហ្នឹង ២០០០ឬ ២០០១។

ខ៖ ហ្នឹងហី! ដូចប្រហែលជាប៉ុនដឹងមិនឯងភ្លេចហាកាលហ្នឹងឯងបានមុនវាប្រហែលជា ១ខែប៉ុនកូនខ្មុំហ្នឹងវាអាយុដំណាលកូនឯងដែលប៉ុន្ដែវាប្អូនខែ យ៉ាងយួ១ខែអីឬកន្លះខែហេមីស្រីនោះហា។

ក៖ ចាស!

ខ៖ ប៉ុនគ្រាន់ដឹងថាកូនវា ​១៦ឆ្នាំហីចូលឆ្នាំនេះហា!

ក៖ ចាស! អញ្ចឹង ២០០១ ណាបងឥឡូវ ២០១៧ ហ៎?

ខ៖ ហ្នឹងបែបប្រហែលជាតាហ្នឹងដឹង!

ក៖ អញ្ចឹង ២០០១ ចុះអាពាហ៍ពិពាហ៍ដែលបងរៀបហ្នឹងដូចជាបងរៀបចំដូចជាយកដោយចិត្តឯងឬក៏ឪពុកម្ដាយជាផ្សំផ្គុំហាណាបង?

ខ៖ អ៊ឹម! វាគ្មាន..មានឪពុកម្ដាយជាអ្នកផ្សំផ្គុំយើងយកដោយចិត្តឯង។

ក៖ ចាស! មានថ្លៃបណ្តាការហេបង?

ខ៖​ មិនដឹងដែលភ្លេចហីប៉ុនគេធ្វើសំបុត្រធ្វើអីអោយដែលហា។

ក៖ ចាស តែមានថ្លៃដូចជាបងប្រុសមានជូនជំនូនទៅកាន់បងហេ? ដូចជាអោយអីមួយផ្គាប់ចិត្តឬក៏អីអញ្ចឹងហាណាបង?

ខ៖ លុយកាក់អី?

ក៖ ចាស!

ខ៖ មានអោយលុយកាក់ខ្លះដែលតា។

ក៖ ចាស! បងចាំថាចំនួនមាណហេ?

ខ៖ មិនដឹងភ្លេចអស់ហីយួហី។

ក៖ តែដឹងតាអោយថ្លៃជំនូនណ៎បងណ៎?

ខ៖ ហ្នឹងហី! ហ្នឹងហី!

ក៖ ចាស ចុះបងអាចប្រាប់ញ៉ុមពីពេលដំបូងដែលបងបានជួបស្វាមីរបស់បងបានហេ? ហីហេតុអីបានជាបងស្រលាញ់គាត់អីអញ្ចឹងហាណា?

ខ៖ ញ៉ុមវាគ្មានចិត្តថាចាប់អារម្មណ៍អីថាស្រលាញ់វាជួបគ្នាដោយចៃដន្យដែល។

ក៖ ចាស!

ខ៖ ប៉ុនយាយពីប្រវត្តិខ្លួនឯងយើងនិយាយវាមិនបានដូចរឿងថាយើងហួសពេលរឿងពីមុនយើងមិនអាចនិយាយបានទេ។

ក៖ ចាស!

ខ៖ រឿងកន្លងហើយ បើយើងអញ្ចឹងហីវាមិនដូចក្មេងសម័យឥឡូវទេ គ្មាន... មនុស្សដូចថាចៃដន្យមនុស្សមិនបានទំនាក់ទំនងស្រលាញ់គ្នាទេ ប៉ុន្ដែមានគេអ្នកផ្សេងស្រលាញ់តែដល់ពេលនេះទៅ កាលហ្នឹងគាត់ទៅបុកគេម៉ូតូអីហ៎មានអញ្ចឹងអ្នកគេនាំទៅប្រាប់ថាញ៉ុមគេបុកអញ្ចឹងអស់លុយអស់កាក់អញអីអាណិត គ្រាន់ថាតែប៉ុនហ្នឹងគេនាំពាក្យមកប្រាប់ថាញ៉ុមស្រលាញ់ញ៉ុមមិនដឹងរឿងអីសោះហាណា។

ក៖ ចាស!

ខ៖​ ហីអ្នកឯណោះគេនាំមកអ្នកឯណេះគេនាំទៅហីញ៉ុមមិនដឹងរឿងទេញ៉ុមមិនដឹងរឿងថាគេនាំមកប្រាប់មនុស្ស។

ក៖ ចាស!

ខ៖​ ប្តីញ៉ុមហ្នឹងហា! ថាញ៉ុមអីស្រលាញ់អីអាណិតគ្រាន់ញ៉ុមមានពាក្យថាអាណិតតាប៉ុនហ្នឹងញ៉ុមមិនមានពាក្យថាអាណិតហ្នឹងអាណិតបានន័យថាស្នេហាយកគ្នាធ្វើជាសង្សា ឬយកធ្វើជាស្វាមីអីហេអត់មានចិត្តទេ។

ក៖ ចាស!

ខ៖ ហីស្រលាញ់គ្នារាប់អានគ្នាធម្មតាដូចអ្នកក្នុងស្រុក។

ក៖ ចាស!

ខ៖ ញ៉ុមគិតក្នុងចិត្តអញ្ចឹងហា! តែគេចេះតែនាំពាក្យឡើងចុះៗទៅណាមិនដឹងជាចៃដន្យមិចគេនាំពាក្យអញ្ចឹងឡើងចុះៗអញ្ចឹង! ដូចថាញ៉ុមគូហ្នឹងគេផងហីអ្នកដែលញ៉ុមស្រលាញ់ហ្នឹងគេស្រលាញ់ញ៉ុមក៏មិនបានគ្នាដែល។

ក៖ ចាស!

ខ៖ បែកបាក់គ្នាទៅណា អានេះរបៀបថាគូគា្នវាជួបគ្នាទៅវាអញ្ចឹងហា!

ក៖ ចាស!

ខ៖​ ពិបាកដែលហ្នឹងហា! មនុស្សមិនស្រលាញ់គ្នាបានគ្នាដោយចៃដន្យរកបែកគ្នារត់ចោលគ្នាប៉ុន្មានដងរករត់ចោលគ្នាក៏នៅតាជួបគ្នាដដែលនៅតាបានគ្នា។

ក៖ ចាស!

ខ៖​ កំសត់កំរហាណាបានគាត់ហ្នឹងគ្មានស្អីធ្វើរកស៊ីមុខរបរអីអូនអើយជួលតាស្រែគេដេកតាមស្រែ។

ក៖ ចាស!

ខ៖​ ទៅដេកធ្វើស្រែតាមស្រែគ្មានមុខរបរវេទនាណាស់អត់ ហីបានគ្នាគ្មានថារៀបចំអីរួចហ្នឹងអត់មានលុយនៅកាន់ដៃ ៤..១០ម៉ឺន ៥ម៉ឺនអីគ្មាន។

ក៖ ចាស!

ខ៖ រកស៊ីដាំស្ពៃ ដាំអីលក់ ដាំស្ពៃ ដាំដំឡូង ទិញអង្ករទិញអីស៊ីទំរំយើងធ្វើស្រែបានហា!

ក៖ ចាស!

ខ៖ ហីចឹញ្ចឹមកូនដាំស្ពៃតាមដំបូកតាមអីទៅ វេទនាណាស់មីអូនអើយទំរំតាបានតិតក់ៗមក​ ដាំតាដំឡូងឈ្វាទេហីបន្លែអីតាមចំការយើងដាំលក់ទៅណា។

ក៖ ចាស!

ខ៖ ពិបាកដែលហ្នឹងនិយាយរឿងពីប្រវត្តិមុខរបរពីមុនវាយ៉ាប់ដែលមីអូនអើយ បើគេមិនដឹងរឿងយើងគេថាយើងមើលមកយើងធូរធាស្រួលបួល ប៉ុន្ដែកាពិតមិនដឹងគ្នាឆ្លងកាត់អ្វីខ្លះទេដើរដេកតាមស្រែពោះទំងន់ប៉ុនណានៃ។

ក៖ ចាស!

ខ៖ ហីជួលតាស្រែគេធ្វើរហូត។

ក៖ ចាស!

ខ៖​ មកពីយើងអត់ស្រែដឹងបានម្ដាយឪពុកខាងនេះមិនចែកស្រែអោយហា! កូនចៅផ្សេងគាត់ចែកអោយគ្រប់គ្នា។

ក៖ ចាសបង!

ខ៖​ មកពីយើងវាអត់ នឹកឃើញថាមិនតូចចិត្តហ្នឹងខ្លួនឯងទេនឹកឃើញថាខ្លួនឯងហ្នឹងវាអត់ហានឹកឃើញខ្លួនឯងធ្លាប់ហូបពីមុនមកវាឆ្អែតហី។

ក៖ ចាស!

ខ៖ វាកំសត់ហា! វាឆ្អែតហា! ប៉ុនដឹងខ្លួន ខ្លួនឯងថារស់សព្វថ្ងៃបានរបស់របរអីសព្វថ្ងៃដីធ្លីអីសព្វថ្ងៃអញ្ចឹងផ្ទះនៅអីបានដោយសារគោទេ​ខំធ្វើរកស៊ីតិតក់ៗជាមួយប្តីហាពីមុនមក ពីមុនមកជាមួយម្ដាយផង។

ក៖ ចាស!

ខ៖ នៅណេះពីមុនដើរតាមមើលតាគោទេមីអូនអើយវេទនាហាបង្វាស់គោគេ ថាមើលតាគោទេ។

ក៖ ចាស!

ខ៖ មើលគោដល់អាយុ ១៨ឈប់មើលម៉ែចង់អោយឯងឈប់ផងខ្លាចទៅហ៎តាមស្រែយើងស្រីហា!

ក៖ ចាស!

ខ៖ ចេះទៅហា! មិនមានដូចយើងជិតៗទេឆ្ងាយហាណ៎?

ក៖ ចាស!

ខ៖ ដេញទៅមើលពិបាកហា!

ក៖ ចុះបងចេះអាននឹងចេះសសេរអក្សរខ្មែរបានល្អប៉ុនណាដែលបង?

ខ៖ មិនសូវបានមធ្យមមិនអាចសសេរបានណាស់ណាទេ។

ក៖ ចាស!

ខ៖ ព្រោះយើងរៀនត្រឹមថ្នាក់ទី៥ ហ៎!

ក៖ ចាស!

ខ៖ ប៉ុនថ្នាក់ទី៥ កាលមុនវាគ្រាន់ជាងថ្នាក់ទី៥ កូនក្មេងឥឡូវ។

ក៖ ចាស! នៅសាលាណាដែលបងចាំឈ្មោះសាលាហេ?

ខ៖ ញ៉ុមរៀននៅលាសា​​ បទសាលា។

ក៖ ចាស! នៅសាលា បទសាលា ណ៎បង?

ខ៖ ហ្នឹងហីសាលារៀន បទសាលា។

ក៖ ចាស! បងចេះភាសារអីក្រៅពីភាសាខ្មែរហេបង?

ខ៖ ញ៉ុមអត់មានចេះភាសាអី! ញ៉ុមចេះតាភាសាខ្មែរហ្នឹងព្រោះញ៉ុមអត់បានរៀនអង់គ្លេសអីតាក់តិចផង។

ក៖ ចាស!

ខ៖ កាលពីជំនាន់ហ្នឹងហ៎។

ក៖ ចាស! ចុះ...ចុះបងមានមិត្តភ័ក្កដែលធំធាត់មកជាមួយគ្នា?

ខ៖ មិត្តភ័ក្កហេ?

ក៖ ចាស!

ខ៖ មិត្តភ័ក្កមិនចេះអត់! ប៉ុនហាថាដូចគេបានប្តីប្រពន្ធទៅគេបែករៀងខ្លួន។​ យើងក៏មករៀងខ្លួនឯណេះ។

ក៖ ចាស!

ខ៖ អ្នកខ្លះគេនៅផ្សារ អ្នកខ្លះអីទៅ អ្នកខ្លះគេនៅភូមិអីណោះអីទៅ។

ក៖ គាត់ឈ្មោះអីដែលបង?

ខ៖ ​មិត្តភ័ក្កហ៎?

ក៖ ចាស!

ខ៖ មិត្តភ័ក្កហ្នឹងវាមិនអ្នកឆ្ងាយហាវាដូចសាច់បងប្អូនអីដែលរាប់រកគ្នា។

ក៖ ចាស! គ្នាឈ្មោះអីដែលបង?

ខ៖ ឈ្មោះមី ឃឿន មីអីមីឃឿនហីនឹង មី...មីសៀម អីហ្នឹងហាមិត្តភ័ក្កធ្លាប់ដើរលេងជាមួយគ្នាអីហា។

ក៖ ចាស!

ខ៖ ប៉ុនគេធូរធាហាឥឡូវគេនៅផ្សារឯណោះគេមាន។

ក៖ ចាស!

ខ៖ អត់តាញ៉ុមទេ!

ក៖ ចុះបងអ័រ... មានអនុស្សាវរីយ ឬប្រវត្តិជូរជត់អីជាមួយពួកគាត់ទេ?

ខ៖ មានដែលហ្នឹងហា! ហីដូចបងប្អូនអញ្ចឹងមានប្រវត្តិអនុស្សាវរីយដើរលេង កំសត់​ មើលគោជាមួយគ្នាកំសត់អីឡើងបេះផ្លែឈើផ្លែអីជាមួយគ្នាអញ្ចឹងមាន ពេលដែលជួបជុំគ្នាដូច មីយាន់ អីអញ្ចឹង សើយ អីនៅ អូស្រឡៅ នៀក! បងប្អូនមិនអ្នកឆ្ងាយដែលទេហ្នឹង!​ អោយតាជួបជុំគ្នានឹកឃើញអារឿងកំសត់ពីមុនហា!

ក៖ ចាស!

ខ៖​ ធ្លាប់ថាហ៊ឺម! ដើរមើលគោជាមួយគ្នាកំសត់កំរហា! ទៅជីកអានេះជីកអានោះឡើងដើមឈើបេះផ្លែឈើបេះអី ថារឿងប្រវត្តិឆ្ងាយប៉ាដោយ! អោយតាជួបគ្នានិយាយថាហ៊ឹម...៣នាក់ហ្នឹងនឹកឃើញអារឿងប្រវត្តិដើមម៉ង!

ក៖ ចាស!

ខ៖​ នឹកឃើញតាមីអូនឥឡូវមិនភ្លេចទេដូចថារឿងប្រវិត្តិកំសត់ពីមុនហា! ពេលជួបជុំគ្នាចាប់ផ្តើមនឹកឃើញហា! អារឿងពីមុនមក!

ក៖ ចាស! ចុះបងធ្លាប់ធ្ចើការនៅវាលស្រែ ឬក៏ប្រកបអាជីវកម្មអីហេបង?

ខ៖​ នៅពីក្មេងហេ?

ក៖ ចាស! ពូក្មេងឬឥឡូវនេះអញ្ចឹងហាណា!

ខ៖ ឥឡូវនេះ! មុខរបរស៊ីឈ្នួលគេប៉ាដោយមីអូន!

ក៖ ចាស!

ខ៖ ហីអត់មានបានធ្វើស្រែធ្វើចំការអីហ្នឹងគេទេ។

ក៖ ចាស!

ខ៖ ពីមុនមកញ៉ុមធ្វើស្រែ ប៉ុន្ដែញ៉ុមអត់មានប្រដាប់ភ្ជួរប្រដាប់អីអញ្ចឹងញ៉ុមគ្មានលទ្ធភាព ដូចថាញ៉ុមគ្មានរបស់អីជួលគេអញ្ចឹងធ្វើទៅញ៉ុមចេះតាជំពាក់គេជំពាក់គេទៅញ៉ុមលក់ស្រែលក់អីសងគេវាអញ្ចឹងហា!

ក៖ ចាស!

ខ៖ ម្លោះហើយញ៉ុមឈប់ ៤ឆ្នាំហើយ!

ក៖ ឈប់ធ្វើស្រែណ៎បង?

ខ៖ ឈប់ធ្វើស្រែហ្នឹង! ឥឡូវឈប់ធ្វើស្រែហីចំការហ្នឹងក៏មិនបានធ្វើទៀតមានចំការបន្តិចបន្តួចហ្នឹងណា!

ក៖ ចាស!

ខ៖ ស៊ីឈ្នួលសុទ្ធប៉ាដោយមុខរបរ! ស៊ីឈ្នួលទាំងប្តីទាំងប្រពន្ធ។

ក៖ អ!

ខ៖ វាអញ្ចឹងហា!

ក៖ ចាស!

ខ៖ ស៊ីឈ្នួលទាំងប្តីទាំងប្រពន្ធហីយកលុយមកទូរទាត់ក្រុមគ្រួសារផ្ទះហីម្ដាយហ្នឹងផង ធ្វើបុណ្យធ្វើទានហី ការអីគេអញ្ជើញផង​ ហីអោយកូនរៀនទៀត ហីទិញអង្ករទៀត ហីខោអាវសំលៀកបំពាក់កូនទៀត! គ្រប់មុខទាំងអស់។ ហីបង់ភ្លើងបង់អីនៅលើយើងស៊ីឈ្នួលគេហ្នឹងទាំងអស់! វាអញ្ចឹង!

ក៖ ចាស!

ខ៖ ដល់ពេលយើងរកមិនបានថ្ងៃណាចាល់យើងរត់ទៅចងការគេទៅ​ ៤... ២០... ៣០សិបម៉ឺនមក យើងរកបានយើងយកទៅសងគេវិញវាអញ្ចឹងហា!

ក៖ ចាស! ចុះបងធ្លាប់លក់ដូរលក្ខណះគ្រួសារអីហេបង?

ខ៖ អត់!​ អត់ដែលលក់ដូរ! ធ្លាប់តានៅពីតូចធ្លាប់លក់ដូរ។

ក៖ ចាស!

ខ៖ ដូចថាយើងបេះត្រួយបាស់អីអញ្ចឹង ស្លឹកអំពិលអីអញ្ចឹងលក់ហា!

ក៖ ចាស!

ខ៖ កំសត់ហាយើង ដូចថាយើងដាំដំឡួងបានអញ្ចឹងយើងទូលមកលក់នៅផ្សារ ឈើទាល ហេ។

ក៖ ចាស!

ខ៖ ហីត្រួយបាស់ ស្លឹកអំពិល អីប៉ុនសព្វថ្ងៃនៀកញ៉ុមនៅនេះក៏មានបេះលក់ខ្លះដែលពីមុនហា!

ក៖ ចាស!

ខ៖ បេះលក់អញ្ចឹងឯង ស្លឹកអំពិលហាអីអញ្ចឹង ផ្លែអំពិលអីអញ្ចឹងហា ជួនកាលផ្កា ស្ដៅ ផ្កាអីយកទៅលក់អញ្ចឹងដែលហា! ជីកក្ដាម ចាប់កង្កែប អញ្ចឹងទៅ។

ក៖ ចាស!

ខ៖ ហី...ហីប្តីហ្នឹង កូនអីហ្នឹងដើរបាញ់កណ្តុល បាញ់អីអត់លុយទៅរៀនទៅបាញ់ ណ្តុល ។ ហីជីកក្តាមមីអូន! ប្រវត្តិយាយពីកំសត់ច្រើនហា បើថារៀបរាប់វិញគេមិនដឹងរឿងយើងទេ។

ក៖ ចាស! ចុះបង...ចាស ចុះនៅក្នុងជីវិតរបស់បង បងធ្លាប់ធ្វើប្រកបរបរអីគេខ្លះបង?

ខ៖ មុខរបរ?

ក៖ ចាស!

ខ៖ ពីមុនមក ឬឥឡូវ?

ក៖​ អើ... ពីមុនរហូតដល់ឥឡូវអញ្ចឹងហាណា!

ខ៖ ពីមុនមកនៅពីតូចមានទៅរៀន។

ក៖ ចាស!

ខ៖ ដូចថាគ្រប់អាយុអញ្ចឹងម៉ែបញ្ចូនអោយទៅសាលា ទៅរៀននៅឯសាលា។

ក៖ ចាស!

ខ៖ រៀនសាលាអត់លុយខ្វះព្រឹកខ្វះល្ងាចដែលហ្នឹង ប៉ុនចេះតាទៅហើយអត់ស្បែកជើងក៏ធ្លាប់ទៅរៀនដែល ខោអាវមិនដែលបានស្លៀកពាក់ស្អាតបាតហ្នឹងគេទេយាគៗទៅ ស្លៀកតាអាចាស់ៗគេអោយហា!

ក៖ ចាស!

ខ៖ ហីអត់ស្បែកជើងក៏ធ្លាប់ទៅរៀន​ ប៉ុនតស៊ូក្នុងចិត្តហា!​ បើសិនជាមានលោកពុកគេរកលុយរកកាក់បានហា!​ រៀនថ្នាក់បំណងក្នុងចិត្តថារៀនដល់ធ្វើពេទ្យ។

ក៖ បងចង់ធ្វើពេទ្យ?

ខ៖ ហ្នឹងហី! រៀនដល់ថ្នាក់ខ្ពស់ហីស្តាយគ្រាន់ខូចចិត្តហ្នឹង ៣ឆ្នាំដេកយំយល់សប្ត យល់សប្តថាដេកយំស្តាយ ស្តាយ។

ក៖ ចាស!

ខ៖ ស្តាយរៀនហាញ៉ុមយកសៀវភៅរហូតដល់ណេះទៀតតែគេខ្ចីអស់ទៅសៀវភៅឥឡូវ គេយកអស់។

ក៖ តែបងធ្លាប់ដូចជាប្រកបរបរអីគេខ្លះនៅក្នុងជីវិតរបស់បងហាណា! ដូចជាធ្វើស្រែឬក៏ធ្វើអីផ្សេងៗ?

ខ៖ នៅឯណោះម្ដាយលោកពុកធ្វើស្រែបន្តិចបន្តួចហ្នឹង ស្រែ២..៣ដៃហា!​

ក៖ ចាស!

ខ៖ ធ្វើទៅដល់ពេលយើងទៅ ទៅរៀនញ៉ុមនៅពីតូចញ៉ុមទៅរៀនអញ្ចឹងហា!

ក៖ ចាស!

ខ៖ មកពីរៀនវិញញ៉ុមទៅមើលគោ។

ក៖ ចាស!

ខ៖ មើលគោទៅបើមានគេជួលបេះម្ទេស បេះអីញ៉ុមទៅបេះម្ទេស បេះសណ្តែកអីហ្នឹងគេទៅណា!

ក៖ ចាស!

ខ៖ គេជួលជំរះស្មៅក៏ជំរះស្មៅ ជួលទៅទូលក្រូចទូលក្រូចទៅ។

ក៖ ចាស!

ខ៖ ដើម្បីយកលុយហ្នឹងមកទិញខោអាវសំលៀកបំពាក់ះអីយើងទៅរៀនទៅអី។

ក៖ ចាស!

ខ៖ វាអញ្ចឹងហា!

ក៖ អញ្ចឹងមានន័យថា ធ្វើទាំងអស់អោយតាអ្វីដែលបងអាចធ្វើបាន?  
ខ៖ នៅ...អោយតាគេជួលហើយយើងអាចធ្វើកើតយើងទៅធ្វើទាំងអស់ការងារ។

ក៖ ចាស!

ខ៖ អោយតាបានលុយមកចឹញ្ចឹមគ្រួសារសព្វថ្ងៃហ្នឹងក៏អញ្ចឹងដែល ប្តីក៏មិនចេះរើសមុខរបរដែល។

ក៖ ចាស!

ខ៖ តាគេជួលទៅ គេជួលទៅធ្វើអីក៏ធ្វើដែលចេះតាទៅហី ប៉ុនរើសតាមុខរបរយើងលួចគេហីកាប់សំលាប់ ចាក់គេ ហីហ្នឹងកេងប្រវ័ញអត់ទេ។

ក៖ ចាស អ្វីដែលទុច្ចរិត។

ខ៖ អត់ចូលចិត្តអាខាងហ្នឹង!

ក៖ ចាស!

ខ៖ បើថារកដោយកំលាំងញើសឈាមខ្លួនឯងចូលចិត្តប៉ាដោយ។

ក៖ ចាស! ចុះបងអ័រ... សំរាប់ជីវិតបងតាំងពីក្មេងរហូតដល់ចំណាស់នេះហើយហាណា! បងឃើញថាជីវិតរបស់បងផ្លាស់ប្តូរអីគេខ្លះទៅបង?

ខ៖ វាដូចថាមិនផ្លាស់ប្តូរអី ដូចថាយើងវាបានប្តីអញ្ចេះវាមានគោលលំនឹង គ្រួសារអីវាគ្រាន់ជាងពីមុនយើងអត់ឪហា!

ក៖ ចាស!

ខ៖ វាតែលតោល! ដូចថាយើងចង់រករបរអីថាទៅណាក៏ដោយគេបាញ់គ្នាអ៊ូអែអញ្ចឹង យើងឧបមាថាយើងចង់រត់ទៅហ្នឹងគេយើងអត់បានរត់ទៅជាមួយគេទេ យើងនៅតាផ្ទះហ្នឹង ២នាក់តានឹងម៉ែយើងហ្នឹងមិនដឹងថាទៅណា?

ក៖ ចាស!

ខ៖ មានអីជិះមិនមានអ្នកណាយកទៅណា? សុខចិត្តហ៊ឹម... បងនឹកឃើញថាបើងាប់ ងាប់ហ្នឹងទាំងងស់គ្នាទៅមាន....

ក៖ ដូចជាជុំគ្នា!

ខ៖ ​ហ្នឹងហីជុំគ្នា! គេគេរត់ទៅអស់កំសត់ណាស់ហា! ដល់ពេលគេបាញ់គេមកយើងលូនចូលក្នុងប្រឡាយ ក្រាបហ៎! ពេលគេឈប់ហ៎ងើបឡើងមកវិញ ហើយបង្វាស់គោគេមួយដឹកចូលប្រឡាយទៀត (សើច) វាអញ្ចឹងហា!

ក៖ ចាស! ចុះបងអ័រ... បងចូលចិត្តពិសារម្ហូបអីដែល?

ខ៖ ម្ហូបមិនរើសមុខប៉ាដោយ!​ ប៉ុន្ដែញ៉ុមអត់ហូប ឆ្កែ ​កណ្តុល ពស់។

ក៖ ចាស!

ខ៖ ហី ឆ្មា ញ៉ុមអត់ហូបទេអារបស់របរអស់ហ្នឹង!

ក៖ បើផុតពីហ្នឹងគឺអីក៏បាន?

ខ៖​ ញ៉ុមមិនរើសអើងមិនខ្ពើមអីទេ ប៉ុនថាដូចដូនតាញ៉ុមមិនចិត្តអាខាងអញ្ចឹងញ៉ុមក៏មិនហូបដែល ចេះតាដូចតមៗតាមគ្នាទាំងអស់ប៉ាដោយ។

ក៖ ចាស! តាមគាត់ណ៎បងណ៎?

ខ៖​ ចាស!

ក៖ ចុះបងចូលចិត្តលេងល្បែងកំសាន្តល្បែងប្រជាប្រយិអីគេខ្លះដែលបង?

ខ៖ ល្បែងកំសាន្តញ៉ុមចូលចិត្តទាំងអស់ ប៉ុន្ដែញ៉ុមអត់ដែលលេងដូចថាញ៉ុមលេង លេងបន្តិចបន្តួចតាមផ្ទះអីហា ទៅតាមវត្តអញ្ចឹងគេបបួលអោយញ៉ុមលេងញ៉ុមអត់លេងទេ ញ៉ុមមើលតាគេសើចសប្បាយរហូតអោយតាឃើញគេទាញព្រ័ត្រទាញអីសើចសប្បាយហា! ញ៉ុមធ្លាប់ទាញព្រ័ត្រម្តង ២ដងដែលនៅវត្ត បាយដំរាំ ហា!

ក៖​ ចាស!

ខ៖ សប្បាយប៉ាដោយទាញមួយគេ ហើយថាលេងលាក់កន្សែងអីធ្លាប់លេងម្តង ២ដងដែលនៅពីក្មេងហីហ្នឹងហា!

ក៖​ ចាស!

ខ៖ ហីដូចថាបោះ អង្គុញ អីមិនដែលទេបើគេហៅនៅឈរតែមើលគេហ្នឹងសប្បាយសើចជាមួយគេសប្បាយលេងសប្បាយហ្នឹងគេដែល។

ក៖​ ចាស!

ខ៖ ប៉ុន្ដែអត់បានលេងជាមួយគេទេឈរតែអោបដៃមើលតាគេទៅ អញ្ចឹងហា!

ក៖​ ហេតុអីបងអត់លេងមួយគេ?

ខ៖ ល្បែងញ៉ុមចូលចិត្ត ប៉ុន្ដែញ៉ុមមិនលេងបើរឿង បៀរ រឿងអីញ៉ុមមិនចេះទេ ញ៉ុមល្ងង់តាំងពីតូច។

ក៖​ ចាស! ចុះបងមានចាំបទចំរៀងដែលបងធ្លាប់រៀនតាំងពីតូចរហូតដល់ឥឡូវបងនៅតាចាំហេ?

ខ៖ ចាំតា! ញ៉ុមចាំ...ហុច! អាដើរឬដេកដងខ្លួនអោយត្រង់ហ៎! គ្រូធ្លាប់បង្ហាត់។

ក៖​ អ! បទចំរៀងក្មេងៗហ្នឹងហេបង?

ខ៖​ ហ្នឹងហី! ដើរឬដេកដងខ្លួនអោយត្រង់ ​ត្រូវតំរង់ទាន់ខ្លួននៅក្មេង។

ក៖​ ចាស!

ខ៖​ ញ៉ុមចាំអាបទហ្នឹង! ប៉ុន្ដែញ៉ុមចាំអស់មិនច្បាស់ញ៉ុមមិនដឹងហេប៉ុនញ៉ុមធ្លាប់ប្រាប់កូនញ៉ុម។

ក៖​ ចាស! បង្រៀនតគ្នាអញ្ចឹងហាណ៎មីងណ៎?

ខ៖ ហ្នឹងហី!​ ប៉ុន្ដែក្មេងៗឥឡូវវាដូចគ្មានផងអាបទហ្នឹងវាដួចបាត់អស់ទៅណាស់។

ក៖​​ តែបងអាចច្រៀងបានហេ?

ខ៖​ ញ៉ុមមិនចេះច្រៀងច្បាស់ខ្លាចលោថាបើភ្លេចកន្លែងណាខ្លះ ប៉ុន្ដែញ៉ុមធ្លាប់ប្រាប់កូនញ៉ុមថាអញ្ចេក (ច្រៀង) “ដើរឬដេកដងខ្លួអោយត្រង់ ត្រូវតំរង់ទាន់ខ្លួននៅក្មេងទោះអង្គុយឬមួយឈរលេងយើងក្មេងៗឈរ អោយត្រង់ខ្លួនមុខញញឹមសង្ឃឹមជានិច្ច កុំបែរទៅងាកមើលក្រោយខ្នង”....ស្អី? គេហៅទើបអ្នកផងស្អីនៀក! ញ៉ុមភ្លេចអាកន្លែងហ្នឹងឯងវាយូហី ញ៉ុមរៀនតាំងថ្នាក់ទី១​ អាហ្នឹងហា! ហើយថ្នាក់ទី១ មកដល់ឥឡូវវាយូឆ្នាំហីញ៉ុមវាភ្លេចដែលបើញ៉ុមចំណាំ...ចំណាំប្រដៅប្រាប់កូនដែល ប៉ុនកូនឥឡូវវាមិនចេះទេអាយើងអា អាបទអញ្ចឹងៗហ៎!

ក៖​ ចាស!

ខ៖ ហ្នឹងហា!

ក៖​ អញ្ចឹងពួកគាត់អត់ចេះហេណ៎បង?

ខ៖ កូនក្មេងឥឡួវមិនចេះទេ គ្រូឥឡូវគេបង្ហាត់តាបទផ្សេងៗហា!

ក៖​ ចាស!

ខ៖ ដូចថាបទអីថ្មីចេញមកថ្មីៗមិនយកបទចាស់ៗទេ បើថាចាស់ក៏វាមានកាឡៃដែលណាស់ដាក់ស្អីលាយ ១ឬ ២ទៅក្នុងហ្នឹង។

ក៖​ ចាស!

ខ៖ មិនដូចយើងពីមុនទេ។

ក៖ ចាសចុះបង នៅក្នុងផ្ទះរបស់បងមានអ្នកណាចេះលេងឧបករណ៍ភ្លេង តន្រ្តី អីហេបង?

ខ៖ ដូចគ្មានកូនវាចង់អា... អាមួយរៀនហ្នឹងវាចង់។

ក៖ ចាស! គាត់ចង់តែគាត់អត់ទាន់លេងហេមែនហេបង?

ខ៖ វាអត់ទាន់បានទៅលេងទេ ប៉ុន្ដែវាលេងក្នុងទូរស័ព្ទវាចង់់ដល់លេងក្នុងទូរស័ព្ទ វៃក្នុងទូរស័ព្ទហា!

ក៖ ចាស!

ខ៖ វាវៃម្នាក់វាអ៊ូ..... ដល់យើងហាមក៏ហាមវាមិនឈប់ មិនស្តាប់វាចង់វាចង់ទៅរៀនភ្លេងវាប្រាប់ពីមុនម្តងហី។

ក៖ ចាស!

ខ៖ វាចង់វាចូល វាចង់ចូលក្រុមសាលា យេស៊ូ!​ ដល់ពេលអត់បានទៅលឺគេថាយកយកមិនបានទៅវាខំចុះឈ្មោះហីដល់បានទៅវា វាជាប់មែនទែនវាស្រាវជ្រាវក្នុងទូរស័ព្ទហា! វាឃើញគេយកមកវៃលេងអ៊ូ... វៃវៃដល់កំណត់ហាមិនដឹងថាភ្លេងស្អីគេវៃគ្រប់ភ្លេងប៉ាដោយញ៉ុមថាហូ! កូនសិស្សមិនមានគ្រូហីនៀក! (សើច) ថាកូនសិស្សមិនមានគ្រូ។

ក៖ ចាស!

ខ៖ វៃខ្លួនឯង។

ក៖​ ចុះបងផ្ទះរបស់បងមានលក្ខណះមិចដែលតាំងពីបងនៅក្មេងរហូតដល់ពេលឥឡូននេះហាណា?

ខ៖ នៅក្មេង!​ ផ្ទះលក្ខណះវា វាទ្រុតទ្រោមប៉ាដោយផ្ទះ។

ក៖ ចាស!

ខ៖ ទ្រេតទ្រូត! មិនត្រង់ហីផ្ទះជញ្ជាំងក្រហីងក្រហូងទៅ។

ក៖ ចាស!

ខ៖ ដំបូលក៏មិនសូវជាច្បាស់លាស់ ជញ្ជាំងក្រហីងគក្រហូងប្រក់ធាងដូងប្រក់ស្បូវអីហ្នឹង។

ក៖ ចាស!

ខ៖ គ្រាន់តា... ញ៉ុមទើបតាមានស័ង្កសីប្រក់ដូចប៉ុនន្មានដេកប៉ុន្មានឆ្នាំនេះឯងញ៉ុមមិនដែលមានស័ង្កសីដេកប្រក់ហ្នឹងគេទេ ដេកតាស្បូវរហូតស្បូវតាំងពីតូចរហូតដល់ធំឃើញតាផ្ទះស្បូវផ្ទះទ្រេតទ្រូតអញ្ចឹងរហូតមិនផ្ទះអីស្អាតបាតស្រួលអីដូចគេទេ ធ្លាប់ឃើញពីម៉ែឪមកហា!​ ហីរហូតដល់ខ្លួនឯងមានគ្រួសារទៀតហា!

ក៖ ចាស! ចុះអ័រ... សំរាប់ផ្ទះរបស់បងហ្នឹងបងជួយសាង... បងបានជួយសាងសងផ្ទះរបស់បងហ្នឹងហេ? ដូចជាហុចនេះហុចនោះ ឬក៏ជួយអីដើម្បីសាងសង់ផ្ទះរបស់បងអញ្ចឹងហាណា?

ខ៖ ផ្ទះឥឡូវនេះ?

ក៖ ចាស!

ខ៖ មានបានជួយគាត់ណា។

ក៖ ចាស! ចុះមាននរណាម្នាក់នៅក្នុងផ្ទះរបស់បងគាត់ចេះធ្វើផ្ទះមួយនេះហេ?

ខ៖ ប្តីហ្នឹងឯង! គេប្រើគេជួលអីខ្លះហា! គេអោយលុយយើង....

ក៖ ចាស! គាត់ចេះសាងសង់មែនហេបង?

ខ៖ គេ... គាត់មិនចេះទេប៉ុន្ដែគេជួលយើងដូចថាយកអានេះយកអានោះអញ្ចឹងហា!

ក៖ ចាស!

ខ៖ ដូចជាងអញ្ចឹងគេ គេអោយយើងជួលថ្ងៃជួលអីអញ្ចឹងហា!

ក៖ ចាស!

ខ៖ អោយយកអានេះអានោះទៅគេគិតលុយអោយយើងវាអញ្ចឹងហា!

ក៖ ចាស! ចុះបងមានជំនាញអីដែលបងចេះពីក្រុមគ្រួសារ ឬពីដូនតារបស់បងហេ? ដូចជាកូរស្ករ វេញវ័ល្ល ឬក៏ជំនាញអីផ្សេងៗដែលបងចេះអញ្ចឹងហាណា?

ខ៖ ញ៉ុមអត់មានជំនាញអីផង!​ ជំនាញក្រៅ... ពីមុនមកក្រៅពីធ្វើស្រែចំការនឹងស៊ីឈ្នួលគេតាប៉ុនហ្នឹង អត់មានជំនាញហីនឹងមុខរបរបេះ.... បេះស្អី....ដើមឈើលក់តាមព្រៃសៃអីអញ្ចឹងឯង ស្លឹកអំពិលស្លឹកអីអញ្ចឹងឯង ផ្កាស្តៅផ្កាអី ជីកក្តាមអីអញ្ចឹងឯង។

ក៖ ចាស!

ខ៖ មុខជំនាញមានតាប៉ុនហ្នឹង!​ ហីនឹងស៊ីឈ្នួលគេដូចគេជួលទៅជំរះស្មៅម្ទេសទៅទៅ គេជួលទៅបេះអីម្ទេសអីអញ្ចឹងយើងទៅទៅមិនរើសមុខទេ ធ្វើស្មៅពោតទៅទៅ។

ក៖ ចាស! ចុះបង! ​បងអាចប្រាប់ពីជីវិតពេលដែលបងពិបាកបំផុតនៅក្នុងជីវិតបងបានហេបងពេលណា? ហី ហីបងឆ្លងកាត់ពេលពិបាកហ្នឹងដោយរបៀបណាអញ្ចឹងហាណាបង?

ខ៖ ពិបាកជាងគេបំផុតដូចថាកូននៅក្នុងផ្ទៃ។

ក៖ ចាស!

ខ៖ កូននៅក្នុងផ្ទោក.... ក្នុងផ្ទៃចាប់ផ្តើមទំងន់អញ្ចឹងចាប់ផ្តើមកើតទុក្ខហី! មិនដឹងថា ក...កើតមកមានមុខរបរអីរកស៊ីចឹញ្ចឹកកូន។

ក៖ ចាស!

ខ៖ ហីដូចថាក្នុងចំការយើងមានដីខ្លះ ហីមិនដឹងថាមានដំនាំអីអោយកូនចេះស៊ីអញ្ចឹងមានអីអោយកូនស៊ី នឹកឃើញអញ្ចឹង! ហីកូនកើតមកវេទនាកំសត់ពេលចាប់ផ្តើមទំងន់យើងអត់មានលុយកាក់អីអញ្ចឹងហា!

ក៖ ចាស!

ខ៖ ពេលគេអោយទៅមណ្ឌលអញ្ចឹងបង់លុយបង់កាក់ខ្លះ កាលកើតនៀក! កាលកំណើតអានេះកំសត់មែនអត់លុយម៉ែជួយបង់អស់ ៤ម៉ឹនអត់មានលុយមានតា ៥ពាន់ខ្មែរនៅក្នុងហោប៉ាវឈឺពោះកើតកូនកំសត់មែនទែនប៉ាដោយ​ ហើយអត់បានធ្វើស្រែធ្វើអីហ្នឹងគេអង្ករក៏គ្មានលុយកាក់ក៏គ្មានពេលកើតហើយទៅចងការគេ ១០ម៉ឹនយកមកអោយថ្លៃពេទ្យហា!

ក៖ ចាស!

ខ៖ យើងចាក់ថ្នាំចាក់អីខ្លះហ៎! យើងវាខ្សោយហ៎!​ ហីទិញម្ហូបទិញអី។

ក៖ ចាស!

ខ៖ ពិបាកដែលណាក្នុងគ្រួសារណា!

ក៖​​ ចុះពេលដែល....

ខ៖ ប៉ុនតាយើងដោះ....

ក៖ បងពេលដែលបងពិបាកអញ្ចឹងបងធ្វើអីគេដើម្បីបងអាចយកឈ្នះការពិបាកទាំងអស់ហ្នឹងហាណា?

ខ៖ ចេះគិតតាយើងគិតទៅ... យើងមុនដំបូងយើងចាល់ខ្លាំងយើងទៅខ្ចីលុយគេសិនហ្នឹងឯង។

ក៖ ចាស! ព្យាយាមរកដំណោះស្រាយទៅ។

ខ៖ ចងការគេ... ហ្នឹងហីរកដំណោះស្រាយជាក្រោយ ដូចថាយើងអត់អញ្ចឹងយើងខ្វះខាតអញ្ចឹងយើងចាល់ខ្លាំងមែនទែនយើងចាប់ផ្តើមរកលុយគេអញ្ចឹងទៅ។

ក៖ ចាស!

ខ៖ មកដោះទ័លហ្នឹងសិនទៅដូចយើងមានជំងឺឈឺស្កាត់អីហា!

ក៖ ចាស!

ខ៖ នៅក្នុងជីវិតគ្រួសារហ្នឹងវាលំបាកដែលចឹញ្ចឹមកូនហ្នឹងវាពីមុនមកប៉ុន្ដែទើបឥឡូវវាធូរស្បោយគ្រាន់អារឿងឈឺហា!

ក៖ ចាស!

ខ៖ ជំពាក់គេដូចថាអស់ លក់ស្រែលក់អីអញ្ចឹង អត់អីអញ្ចឹងវេទនាដូចថាមកឥឡូវហ្នឹងដោយសារតាកូនឈឺដែលហ្នឹងហា!

ក៖ ចាស!

ខ៖ វាឈឺភាគច្រើនប៉ាដោយពីមុនហា! ប៉ុនឥឡូវវាធូរស្បោយគ្រាន់ហើយហីយើងមានប័ណ្ណក្រីក្រទៅឈឺតិចតួចយើងទៅបើកថ្នាំហីយើងមានលុយ ១ម៉ឺន ២ម៉ឺន យើងដើរធ្វើការអញ្ចឹងយើងមកទិញថ្នាំគេលេបបាន។

ក៖ ចាស!

ខ៖ តែពីមុនពបាកមែនទែនប៉ាដោយ! កូនឈឺប្រវត្តិពីមុនមកវេទនាប៉ាដោយកូនអាបងគ្រាន់តាឈឺ បន្តោងសឺរ៉ូមអស់ ១៩កំប្លោកហីថាតាមិនរស់ទេ ឡើងស្លេកអស់រលីង។

ក៖ ចាស!

ខ៖ ឈឺអាបងហើយ ឈឺអាប្អូនមួយទៀត! បន្ទាក់គ្នា២ ។

ក៖ ចាស!

ខ៖​ គ្រាន់តាឈឺក្នុង ១ឆ្នាំហ្នឹងអស់ ៦០សិបម៉ឺនជាងហ្នឹងយើងអត់មានលុយនៅហ្នឹងដៃខ្លួនយើងទាំងអស់ អោយប្រឹងប្រែងអោយតាមើលកូនជា រស់ ទៅកន្លែងណាក៏ទៅដែល។

ក៖ ចាស!

ខ៖ គ្រូខ្មែរ ពេទ្យ ទៅលោកស្រោចទឹកដាក់អានេះអានោះអោយតាកូនជាហា!

ក៖ ចាស!

ខ៖ ជួយសង្រ្គោះកូនអោយជាទាំងប្តីទាំងប្រពន្ធ។

ក៖ ចាស!

ខ៖ ដល់ពេលកូនចេះតាបានគ្រាន់ហើយអាធំហ្នឹងវាទ្រឹសមកហី វាធូស្បោយអារឿងឈឺហា!

ក៖ ចាស!

ខ៖​ ដល់ពេលហ្នឹងអាតូចអាកណ្តាលទៀត អាកណ្តាលហ្នឹងវាឈឺឆ្នាំទៅមួយទៅមើលពេទ្យដល់ សៀមរាប ហ៎! អស់១លានជាងអត់មានលុយកាក់អីម៉ាតិចទេយកចងការគេទាំងអស់ ទៅមើលបែរបុណ្យអស់ហីមីអូនអើយ! ញ៉ុមគ្មានលុយទេកូនចៅសុំអោយញ៉ុមអស់លុយប៉ុនហ្នឹងហីញ៉ុម... កូនញ៉ុមជាទៅពេទ្យ... អោយជួយមើលជាពេទ្យដុកទ័រដុកអីហា!​ កូនញ៉ុមថាតាមិនរស់តា! អាមួយកណ្តាលហ្នឹងហ៎!

ក៖ ចាស!

ខ៖​ វារោគច្រើន... ពេទ្យបញ្ចូលឈាមអោយទៀតហា!

ក៖ ចាស!

ខ៖​ ហីវាសំណាងទៀតទៅកាលហ្នឹងឈាមយើងអត់ទិញគេទៀត ប៉ុនឥឡូវសុទ្ធតែទិញហា!

ក៖ ចាស!

ខ៖​ ហីហ្នឹងបូមឈាមឪពុលម្ដាយកាលហ្នឹង ដល់ពេលលោកពុកទៅមើលអញ្ចឹងញ៉ុមកូនតូចហ៎! កូនតូចដល់ពេលទៅមើលអាហ្នឹងហីអានេះឈឺទៀត ឈឺចូលពេទ្យអស់ ៣ថ្ងៃទៀត។ ចូលអស់ ៣ថ្ងៃពេទ្យគេស្រាវជ្រាវអោយរកយើងទំរំបានទៅរកកន្លែងអាបងឃើញហា! ព្រោះកន្លែងពេទ្យហ្នឹងគេច្រើនហា! ក្នុងមួយសាលៗវាហា! ចូលកន្លែងសង្គ្រោះហាអាធំអាកណ្តាលហ្នឹង។

ក៖ ចាស!

ខ៖ ថាតាមិនរស់ទេគ្មានលុយក្នុងដៃមួយរៀលសុខចិត្តយកលុយគេមីអូនអោយតាកូនជា។

ក៖ ចុះពេលណាជាពេលដែលបងគិតថាជីវិតរបស់បងសប្បាយអញ្ចឹងហាណាបង?

ខ៖ សប្បាយ... ទោះបីក្រគ្មានអីស៊ីក៏ដោយកុំអោយតាទាស់គ្នាក្នុងគ្រួសារ ហីនឹងមានកូនចៅមានជំងឺ។

ក៖ ចាស!

ខ៖ ហីហ្នឹងគ្រួសារហ្នឹងគ្រួសារហ្នឹងសប្បាយកុំអោយខ្វែងគំនិតគ្នាប៉ុនហ្នឹងមានចិត្តរីករាយហើយនៅក្នុងគ្រួសារ។

ក៖ ចាស! អាហ្នឹងបងគិតថាសប្បាយហើយ?

ខ៖ ហ្នឹងហី! ហីដូចថាយើងរកអីស៊ី រិៗមកយើងដោះទ័លអីទៀតទៅណា!

ក៖ ចាស!

ខ៖ បើថាជំងឺមកដល់ហើយចាប់ផ្តើមកើតទុក្ខហា!

ក៖ ចុះបង....

ខ៖ អាកាលប៉ាហ៊ឹកយកកូនទៅមើលហ្នឹងហាដូចចូលឋាននរកអញ្ចឹង! ទាំងម្ដាយលោកពុកបីកូនឡាក់ៗៗ កូនថាតាមិនរស់ហីយំឪវាក៏យំញ៉ុមក៏យំស្រណោះ ហីរត់តេរកគ្នាអត់មានស្បែកជើងរត់រកគ្នាហីគេម៉ោងគេចេញហ៎!​ ប្រហែលម៉ោង ៥ហ៎! រត់រកគ្នាអត់ឃើញវានៅខាងកើតមួយខាងលិច គន្ធាបុប្ផា ហា!

ក៖ ចាស!

ខ៖ អាខាងលិចខាងកើតហ៎! នៅខាងកើតកន្លែងសង្រ្គោះហ៎! តែញ៉ុមនៅខាងលិចញ៉ុមមិនស្គាល់សោះលើកទីមួយញ៉ុមទៅ ពេលតេអាទូរស័ព្ទញ៉ុមមិនសូវចេះទៀតហ្នឹង! តេៗៗរត់រកគ្នាឡើងជួបផ្ទាល់មុខគ្នាបានរកមនុស្សឃើញមិនដឹងថានៅតាណា ហីបានទៅគាត់... គ្រាន់គាត់អត់ស្បែកជើង ៣ថ្ងៃទាល់តាកូនគ្រាន់បានដើររកស្បែកជើងឃើញអត់បានមុជទឹកមុជភក់ទេ តាកូនមិនជាបាយក៏មិនហូបមិនអីទាំងអស់គ្នា។

ក៖ ចាស!

ខ៖ ហីដល់ពេលញ៉ុមហ្នឹងកូនតូចគេអត់អោយចូល ចូលតាម៉ាភ្លែតគេដេញចេញវិញគេខ្លាចឆ្លងរោគហ៎គេមិនអោយចូលហាអញ្ចឹង!

ក៖ ចុះបងកាលពីបងនៅតូចបងមានក្តីស្រមៃអីថាចង់ធ្វើអីនៅពេលដែលបងធំឡើងហេ?

ខ៖ ចង់ស្រមៃដូចថាម្ដាយឪពុកអត់អញ្ចឹងបញ្ចូនកូនអោយទៅរៀនសាលា ត្រេកអរជាងគេរឿងរៀនប៉ាដោយ! ដល់រៀនហើយនឹងឃើញក្នុងចិត្តថាខ្លួនឯងវាអាចរៀនប៉ុនហ្នឹងដែលចេះប៉ុនហ្នឹងបានគ្រាន់ដែលហា! នឹកឃើញក្តីស្រមៃក្នុងចិត្តថាចង់រៀនបានធ្វើជាពេទ្យ ដុកទ័រ អីណក!

ក៖ ចាស!

ខ៖ ស្រមៃខ្ពស់មែនទែនប៉ាដោយ!

ក៖ ចាស!

ខ៖ ប៉ុន្ដែសំណាងវាសនាយើងវាគ្មាន ហីយើងវាអត់ឪហើយយើងគ្មានលុយចាក់វាអញ្ចឹងហា!

ក៖ ចាស!

ខ៖ រៀនជំនាន់ហ្នឹងថាយើងមានកង់មានអីជិះដែលទេយើងអត់លុយទិញកង់ ហីញ៉ុមនៅពីតូចញ៉ុមវាឧស្សារហ៍ឈឺដែលអញ្ចឹងហា!

ក៖ សាលាឆ្ងាយហេបង?

ខ៖ សាលាឆ្ងាយនៅ ឈើទាល។

ក៖ ចាស!

ខ៖​ ហីដល់ញ៉ុមនៅឯណេះ នៅជិតខាងលិច បាយដំរាំ ឯណេះ។

ក៖ ចាស!

ខ៖ ហីនៅ ឈើទាល វាឆ្ងាយដែលហ្នឹងមីអូនមិនជិតមាណ។

ក៖ ចាស! អញ្ចឹងត្រូវការមធ្យោបាយធ្វើដំនើរ?

ខ៖ ហ្នឹងឯង!

ក៖ ចុះបងបើសិនជាបងអាចផ្តាប់... ផ្តាំប្រាប់អ្វីមួយទៅកាន់កូនចៅជំនាន់ក្រោយៗរបស់បងតើបងហ្នឹងផ្តាំអីគេខ្លះទៅកាន់ពួកគាត់ហាណា?

ខ៖ ហ៊ឹម... ញ៉ុមចង់ផ្តាំថាអោយកូនចៅជំនាន់ក្រោយកុំធ្វើដូចញ៉ុម! ដូចញ៉ុមកំសត់កំរណាស់ញ៉ុមចង់រៀនថ្នាក់ខ្ពស់ហាញ៉ុមចង់បានអ្វីហ្នឹងគេក៏មិនបាន ដូចញ៉ុមអត់ឪប្រវត្តិអញ្ចឹងហើយកូនចៅជំនាន់ក្រោយម្ដាយឪពុកបញ្ចូនអោយទៅរៀនអញ្ចឹងអោយខំរៀនទៅ។

ក៖ ចាស!

ខ៖ អោយបានធ្វើការងារព្រោះសម័យឥឡូវគេមិនត្រូវការមនុស្សល្ងង់ទេ គេត្រូវការមនុស្សចេះទោះបីយើងអត់ក្រលំបាក ឃ្លានប៉ុនណ្ណាម៉ែឪបញ្ចូនអោយកូនទៅរៀនកូនចៅជំនាន់ក្រោយត្រូវខំតស៊ូរៀនសូត្រ កុំយកជាការលេងល្បែងអីច្រើនពេកអញ្ចឹង។

ក៖ ចាស!

ខ៖ ត្រូវយកការសិក្សាដាក់ជា... ក្នុងមុខអោយច្រើនហីរៀនសូត្របានជាចំនេះវាចេះដឹងវាមិនអត់ប្រយោជន៍ទេវាមានផលប្រយោជន៍ច្រើនណាស់ឥឡូវហា!

ក៖ ចាស!

ខ៖ អោយតាយើងខំរៀន តែជំនាន់ពីមុនម៉ែឪមិនមានរបស់របរល្អអោយយើងរៀនតែកូនចៅតស៊ូ។

ក៖ ចាស!

ខ៖ ប៉ុន្ដែជំនាន់ឥឡូវមានដល់ម៉ូតូមានដល់កង់អីទំនើបៗទៅរៀន....

ក៖ តែអត់តស៊ូ!

ខ៖ តែកូនចៅមិនសូវ... តស៊ូ។

ក៖ ចាស!

ខ៖ ញ៉ុមថាញ៉ុមឥឡូវញ៉ុមប្រដៅកូនញ៉ុមប៉ុន្ដែកូនញ៉ុមតាមមិនតាមញ៉ុមមិនដឹង។

ក៖ ចាស!​ អញ្ចឹងបងមានអីទៀតចង់ផ្តាំផ្ញើទៅកាន់ពួកគាត់ហេ?

ខ៖ ញ៉ុមចង់ផ្តាំផ្ញើដែលកូនក្មេងសារក្រោយឥឡូវហ្នឹង កុំអោយដើរលេងច្រើនពេកស្រីក៏ដោយប្រុសក៏ដោយកូនគេកូនញ៉ុមក៏ដោយ។

ក៖ ចាស!

ខ៖ ហីទៅសាលាអីត្រូវខំរៀនតស៊ូហីស្តាប់បង្គាប់គ្រូ កុំទៅលេងល្បែងច្រើនហីហ្នឹងនិយាយទូរស័ព្ទច្រើនពេក ម៉ែឪឥឡូវមានអ្នកណាមានទេក្រដូចតាគ្នាតែចង់អោយកូនរៀនថ្នាក់ខ្ពស់! តស៊ូអត់មិនថារូបគេរូបញ៉ុមហេ។

ក៖ ចាស!

ខ៖​ តែកូនឥឡូវមិនដឹងវាទៅរៀនវាមិនចង់តស៊ូមិនខំក៏ញ៉ុមមិនដឹងដែល ហីខោអាវសំលៀកបំពាក់ឥឡូវកូនចៅគេកូនចៅញ៉ុមដូចតាគ្នា ស្លៀកពាក់ស្អាតបាតជាងក្មេងជំនាន់មុនផង។

ក៖ ចាស! អញ្ចឹងត្រូវតែខំ។

ខ៖​ ហ្នឹងអោយវារៀនតស៊ូ បានចំនេះហ្នឹងវាមិនខាតបង់ទេវាមានផលប្រយោជន៍ច្រើនទៅមុខដូចយើងចង់ធ្វើការងារអីក៏វាគ្រាន់បើជាងអ្នកមិនចេះដែលអញ្ចឹងហាមីអូន!

ក៖ ចាស! អញ្ចឹងបងអគុណច្រើនបងសំរាប់ការពិភាក្សារនឹង ផ្តល់ប្រវត្តិរបស់បងដើម្បីញ៉ុមអាចរក្សាទុកអញ្ចឹងហាណាបង?

ខ៖ ចាស!

ក៖ អគុណច្រើនបង!

សង្ខេម

អ្នកមីង វឿន ហើប មានអាយុ ៤០សិបឆ្នាំក់តនៅថ្ងៃទី ២ ខែមិថុនា ឆ្នាំ១៩៧៨។ អ្នកមីងមានស្វាមីឈ្មោះ ផូ ជា ហើយពួកគាត់មានកូន ៣នាក់។ លោកឪពុករបស់អ្នកមីងឈ្មោះ ទុយ វឿន នឹងអ្នកម្ដាយឈ្មោះ តេង ម៉ោន។ អ្នកមីងមានបងប្អូនស្រី ៣នាក់ប៉ុន្ដែបងស្រីទាំងពី ២របស់អ្នកមីងមានម្ដាយផ្សេងគ្នានឹងឪពុកតែមួយជាមួយអ្នកមីងដែលពួកគាត់មានឈ្មោះថា អ្នកមីង ថា នឹង អ្នកមីង ធីប។